cyanic-selkie/wikianc huggingface dataset:
Maarianhaminan kaupunginkirjasto
Historiaa
Kirjasto toimi 1925 raatihuoneella ja vuodesta 1939 kaupungintalolla. Vuonna 1961 perustettiin sivukirjastot Strandnäsiin ja Ytternäsiin, ja seuraavana vuonna kirjasto sai maakuntakirjaston tehtävät. Vuonna 1966 uudeksi kirjastonjohtajaksi nimettiin Inga-Britt Öfverström. Kirjastoautokokeilu aloitettiin vuonna 1970, ja seuraavana vuonna vihittiin käyttöön sairaalakirjasto.
Vuonna 1973 kirjasto muutti hotelli Arkipelagin tiloihin ja aloitti musiikkikirjastotoiminnan. Vuonna 1977 avattiin sivukirjasto Västernäsin uudelle koululle ja vuonna 1983 Strandnäsin uudelle yläasteelle.
Postmodernistinen kaksikerroksinen kirjastorakennus kellotorneineen rakennettiin keskeiselle paikalle linja-autoaseman kupeeseen yli kymmenen vuotta kestäneen suunnittelun ja poliittisen keskustelun jälkeen. Kirjastosta tehtiin kolme eri suunnitelmaa, eräänä ajatuksena laajempi kulttuuritalo, mutta lopulta auditorio, kahvila ja näyttelytilat jätettiin pois kustannussyistä. Rakennuksessa on kuitenkin pieni musiikkisali. Kulttuurikeskukseksi valmistui vuonna 2009 Alandica.
Canada / Sinä puhut, minä vaikenen
Canada / Sinä puhut, minä vaikenen on Pertti Neumannin johtaman S.E.X.-yhtyeen toinen singlejulkaisu vuodelta 1987. Se nousi Suomen virallisen listan sijalle 15.
Maarianhaminan kaupunginkirjasto
Historiaa
Vuosina 1993–2015 Maarianhaminan kirjasto on mukana perustamassa kaupungin kirjallisuuspäiviä. Vuonna 1996 käynnistyi Club 5, yhteistyöhanke neljän muun Pohjoismaisen yleisen kirjaston kanssa. Ahvenanmaan ammattikorkeakoulu alkoi vuonna 1997 ostaa kirjastopalvelunsa kaupunginkirjastolta.
Vuonna 2001 saatiin käyttöön ensimmäinen lainausautomaatti, ja kaksi lisää saatiin 2008. Seuraavana vuonna aloitettiin e-kirjatoiminta ja sitä seuraavana sirulla varustettu kirjastokortti. Vuonna 2010 aloitettiin lukulaitteiden lainaustoiminta.
Hohtimet
thumb|Hohtimet Hohtimet ovat kirvesmiehen käyttämät erikoispihdit, joilla irrotetaan nauloja. Hohtimissa on periaatteena, että niillä saadaan samaan aikaan luja ote naulasta ja suuri vääntömomentti. Kärjet on muotoiltu myös niin, että lähes umpeen lyödyn naulan kannasta saadaan ote. Perinteisesti hohtimet olivat kokonaan raudasta valmistettuja. Aiemmin maataloudessa hohtimet olivat oiva apu piikkilanka-aidan rakentamisessa ja kunnostuksessa.
Jollei jouluna ole lunta
Jollei jouluna ole lunta (alkuperäiseltä nimeltään If It Doesn’t Snow on Christmas) on yhdysvaltalaisten Gerald Marksin ja Milton Pascalin kirjoittama joululaulu, johon suomenkieliset sanat teki Sauvo ”Saukki” Puhtila. Kappaleen alkuperäinen englanninkielinen versio julkaistiin vuonna 1949 Gene Autryn esittämänä, singlen ”Rudolph the Red-Nosed Reindeer” B-puolena. Suomeksi sen ovat levyttäneet muun muassa Vieno Kekkonen vuonna 1961, Pasi Kaunisto vuonna 1975 ja Jari Sillanpää vuonna 1996. Se on mukana myös Saukin ja Pikkuoravien sikermässä Pikkuoravien joulupotkuri 2 vuodelta 1964.
Harib
Harib on kaupunki Jemenin Maribin maakunnassa.
Maantiede
Harib sijaitsee Jemenin Maribin maakunnassa Wadi Haribin alueella.
Historia
Wadi Harib oli osa muinaista Qatabanin kuningaskuntaa, joka puolestaan tunnettiin frankinsensin kauppareittinä.
Vuonna 1904 Yhdistynyt kuningaskunta ja Osmanien valtakunta tekivät sopimuksen osmanien ja brittien hallitsemien Jemenin osien rajan kulusta. Tuolloisen sopimuksen mukaan raja alkoi Bab el Mandebin rannikolta ja jatkui koilliseen Harbiin asti. Myöhemmin rajan kulusta sovittiin vielä siten, että raja kulki edelleen Haribista kohti koillista Qatarin suuntaan.
Harib oli myöhemmin osa Pohjois-Jemeniä. Vieressä kulki Etelä-Jemenin vastainen kiistelty raja. Kaupungin merkitys kasvoi huomattavasti 1980-luvulla, kun Maribin alueelta tehtiin öljylöytöjä. Huthit valtasivat Haribin Jemenin sisällissodan aikana vuoden 2021 loppupuoliskolla.
Tuttiritari
Tuttiritari on näyttelijä Jukka Leistin luoma ja näyttelemä satuhahmo. Ensiesiintymisen tuttiritari sai Huvitutti-ohjelmassa, jossa sitä esitettiin vuosina 1998–2003. Myöhemmin hahmo on esiintynyt omassa Tuttiritari-ohjelmassaan, jota esitettiin ensimmäisen kerran vuonna 2007.
Tuttiritarista on tehty myös näytelmä. Tuttiritari ja lohikäärmeen salaisuus on Jukka Leistin käsikirjoittama kotimainen seikkailumusikaali. Lisäksi hän on tehnyt näytelmän laulujen sanat ja sävellykset. Näytelmän ensi-ilta oli 8. helmikuuta 2017 Tampereen Teatterissa.
Tiikerinsilmä
Tiikerinsilmä on kvartsiryhmään kuuluva kiteinen kvartsimuunnos. Se on kemialliselta koostumukseltaan piidioksidia. Tiikerinsilmä syntyy haukansilmästä krokidoliitin muuttuessa kvartsiksi, kuituisen rakenteen säilyessä ennallaan. Ilmiötä kutsutaan pseudomorfoosiksi. Ruskean värin aiheuttaa rautaoksidi. 1800-luvulla tiikerinsilmää pidettiin lähes timantin veroisena. Tiikerinsilmän arvon romahdutti Etelä-Afrikan esiintymien löytyminen. Tiikerinsilmää käytetään koruihin ja taiteellisiin esineisiin. Häränsilmä syntyy kuumennettaessa tiikerinsilmää.
Tiikerinsilmä esiintyy haukansilmän kanssa. Tärkeimmät esiintymät ovat Etelä-Afrikassa, Australiassa, Intiassa, Kaliforniassa ja Myanmarissa.
Ane
Aneen saaminen edellytti yleensä tiettyjen ennalta määrättyjen ehtojen täyttymistä ja tiettyjen ennalta määrättyjen tekojen suorittamista. Uskovan täytyi esimerkiksi olla armon tilassa vähintäänkin silloin, kun aneeseen liittyvä teko suoritettiin. Hänen täytyi myös olla sisäisesti täysin irrottautunut synnistä, sakramentaalisesti tunnustanut syntinsä, ottanut vastaan pyhän ehtoollisen sekä rukoillut paavin tarkoitusten puolesta. Täydellisen aneen saattoi saada vain kerran päivässä.
Aneita saattoi käyttää itsensä hyväksi tai kuolleiden ihmisten sielujen hyväksi, mutta ei toisten maan päällä elävien ihmisten hyväksi.
Historia
Varhaiskirkko ei tuntenut anekäytäntöä, vaan se kehittyi 500–900-luvulla ja ainoastaan latinalaisessa kirkossa siirryttäessä julkisesta sovittamisesta yksityisen ripin sakramenttiin. Ane tarkoittaa vapautumista syntiä seuraavasta maallisesta rangaistuksesta, kuten esimerkiksi jalkapuusta. Syntien aiheuttama syyllisyys on jo synninpäästön sakramentissa pyyhitty pois. Myös kirkon määräämän katumuksen, esimerkiksi tilapäisen ehtoolliskiellon, pystyi korvaamaan katumustöillä, kuten almuilla tai pyhiinvaelluksilla.
Keskiajalla aneita myytiin rahaa vastaan helpotuksiksi katumusharjoituksiin ja lyhentämään kiirastulessa vietettävää aikaa. Aneita oli mahdollista ostaa myös kuolleiden omaisten puolesta. Anekauppa sai alkunsa ajatuksesta, että hyvillä teoilla saattoi sovittaa pahoja tekoja. Myöhemmin katumustöitä alettiin korvata maksamalla tarpeeksi rahaa – aneiden esikuva oli syntynyt. Myöhäiskeskiajalla katumuksen suorittaminen rahana oli jo hyvin yleistä. 1500-luvulla aneiden myynti alkoi kuitenkin olla yhä selvemmin kirkon liiketoimintaa: vuonna 1517 paavi Leo X antoi määräyksen markkinoida aneita aktiivisesti Pietarinkirkon rakennustöiden rahoittamiseksi. Pohjoismaissa anekauppaa johti Johannes Angelus Arcimboldus, joka toimi samalla kirkkopoliittisena rauhansovittelijana. Erityisen aggressiivisena anekauppiaana tunnettiin Johann Tetzel. Martti Luther sai kampanjasta kimmokkeen kuuluisien 95 teesinsä kirjoittamiseen.
Uskonpuhdistajat John Wycliffe, Jan Hus ja Martti Luther tuomitsivat aneen julkeana Jumalan armon kaupallistamisena. Uskonpuhdistuksen jälkeen anekauppa tyrehtyi, mutta alkoi uudelleen vastauskopuhdistuksen aikaan; aneilla ei enää suoritettu katumusta, vaan ihmiset saivat osallistua Pietarinkirkon rakennuskuluihin ostamalla aneita.
Huomioitavaa on se, että Luther puolusti hyvin jyrkästi apostolista anetta teesissään numero 71.
Kasumi (1937)
Kasumi oli Keisarillisen Japanin laivaston Asashio-luokan hävittäjä toisessa maailmansodassa.
Valmistus
Alus tilattiin vuoden 1934 Maru-2 ohjelmassa Uraga Dock Companyltä, missä köli laskettiin 1. joulukuuta 1936. Alus laskettiin vesille 18. marraskuuta 1937 ja valmistui 24. kesäkuuta 1938.
Palvelus
Alus upotettiin 7. huhtikuuta 1945.
Liftari / Vierivä kivi
Liftari / Vierivä kivi on Pertti Neumannin johtaman S.E.X.-yhtyeen viimeinen singlejulkaisu vuodelta 1987. Yhtye hajosi syksyllä 1987 samoihin aikoihin kun yhtyeen ainoaksi jäänyt studioalbumi S.E.X. julkaistiin. Kappaleella "Vierivä kivi" laulaa kitaristi Pepe Laaksonen.
Samuel Werner von Troil
Samuel Werner von Troil (14. helmikuuta 1833 Nousiainen – 27. huhtikuuta 1900 Helsinki)  oli suomalainen senaattori, pankinjohtaja, tilanomistaja ja vapaaherra, joka toimi senaatin talousosaston varapuheenjohtajana eli Suomen suuriruhtinaskunnan ”pääministerinä” vuosina 1885–1891 sekä neljästi säätyvaltiopäivien maamarsalkkana. Liberaalina poliitikkona tunnettu von Troil oli myös Turun kaupunginvaltuuston ensimmäinen puheenjohtaja.
Sukutausta
Samuel Werner von Troil kuului von Troilin aatelissukuun. Hänen isoisänsä, senaattori Knut von Troil oli korotettu vapaaherraksi vuonna 1809. Von Troilin vanhemmat olivat Hämeen läänin kuvernööri Samuel Werner von Troil vanhempi ja Johanna Maria von Kothen. Hänen veljiään olivat senaattori Axel Gustaf Samuel von Troil ja valtiopäivämies Knut Uno Axel Samuel von Troil.
Elämä ja ura
Von Troil kävi vuodesta 1844 Turun yläalkeiskoulua ja kymnaasia. Päästyään ylioppilaaksi vuonna 1850 hän aloitti opinnot Helsingin yliopistossa, jossa hän suoritti filosofian kandidaatin ja maisterin tutkinnot vuonna 1853 sekä tuomarintutkinnon vuonna 1855, minkä lisäksi hän suoritti hallintotutkinnon vuonna 1857 ja sai seuraavana vuonna varatuomarin arvon. Von Troil työskenteli Turun hovioikeudessa auskultanttina vuosina 1856–1857 sekä kanslistina, kirjaajana, ylimääräisenä viskaalina ja notaarina vuosina 1859–1866. Hän oli myös senaatin talousosaston ylimääräisenä kamarikirjurina vuonna 1857 ja opiskeli sen jälkeen vuoden ajan talousasioita ulkomailla.
Von Troil toimi Suomen Yhdyspankin Turun konttorin johtajana vuosina 1866–1885. Hän kohosi tänä aikana yhdeksi Turun tärkeimmistä vaikuttajista, ja oli kaupunginvaltuuston ensimmäisenä puheenjohtajana vuosina 1875–1885. Suomen Talousseuran puheenjohtajana von Troil oli viiteen eri otteeseen. Hän harjoitti myös maanviljelyä ja omisti muun muassa Mälikkälän tilan Raisiossa.
Von Troil edusti sukuaan aatelissäädyssä valtiopäivillä 1867, 1872, 1877–1878, 1882, 1885, 1888, 1891, 1894, 1897, 1899 ja 1900. Hän kuului aatelissäädyn johtaviin puhujiin ja hyödynsi taloudellista asiantuntemustaan valiokuntatyössä. Hän oli vuonna 1867 säätyjen laki- ja pankkivaliokuntien, vuonna 1872 yleisen anomusaliokunnan ja vuonna 1877 valtiovarainvaliokunnan puheenjohtajana. Hän oli myös vuonna 1876 kultakantaan siirtymistä pohtineen komitean puheenjohtaja ja vuonna 1883 yksityispankkikomitean jäsen. Vuosien 1877–1878 valtiopäivillä von Troil vastusti asevelvollisuuden säätämistä ja puolusti säätyjen omaa verotusoikeutta. Hän kuului liberaalien ryhmään ja allekirjoitti vuonna 1880 julkaistun Liberaalisen puolueen ohjelman. Von Troil oli aatelissäädyn puhemiehenä eli maamarsalkkana ensi kertaa vuosien 1882 ja 1885 valtiopäivillä. Valtiopäivien avajaisissa pitämissään puheissa hän korosti usein säätyvaltiopäivien asemaa ja oikeuksia sekä Suomen erityisasemaa osana Venäjän keisarikuntaa.
Von Troil nimitettiin senaatin talousosaston varapuheenjohtajaksi vuonna 1885. Kaksi edellistä varapuheenjohtajaa olivat olleet puolueettomia kenraaleita, mutta von Troil oli uudenlainen poliittinen johtaja. Talousosastoon oli nimitetty sekä liberaalien että fennomaanien edustajia, ja von Troil yritti saada sen toimimaan eräänlaisena koalitiohallituksena. Suomen ja Venäjän suhteet alkoivat kiristyä hänen puheenjohtajakaudellaan. Hän kuului vuonna 1890 asetettuun niin sanottuun Heidenin komissioon, jonka suomalaisjäsenet vastustivat kenraalikuvernööri Fjodor Heidenin ja muiden venäläisten ehdottamaa Suomen perustuslakien venäläistyylistä kodifikaatiota. Samana vuonna useita liberaalien johtomiehiä erosi senaatista ja muista korkeista viroista vastalauseena Venäjän keisari Aleksanteri III:n antamalle postimanifestille. Seuraavana vuonna lakkautettiin Suomen asiain komitea. Von Troil erosi itse marraskuussa 1891 ilmoittaen syyksi, että hänen ja senaatin kannanotoilla ei enää ollut merkitystä kenraalikuvernöörin esitysten rinnalla, kun Suomen asioita esiteltiin keisarille.
Von Troil sai keisarillisen hovin kamariherran arvon vuonna 1881 ja hovimestarin vuonna 1893. Hänet valittiin vuonna 1882 Ruotsin maatalousakatemian jäseneksi.
Von Troil valittiin uudelleen maamarsalkaksi vuoden 1897 valtiopäiville sekä vuoden 1899 ylimääräisille valtiopäiville, jotka käsittelivät uutta asevelvollisuuslakiesitystä. Kun keisari Nikolai II kesken ylimääräisten valtiopäivien antoi helmikuun manifestin, von Troil ja muiden säätyjen puhemiehet matkustivat Pietariin esittääkseen säätyjen näkemyksen manifestin laittomuudesta, mutta keisari ei ottanut heitä vastaan. Von Troil esitti huolensa Suomen tilanteesta valtiopäivien päättäjäisissä toukokuussa 1899 pitämässään puheessa sen verran kovin sanoin, että keisari esitti hänelle ja muille puhemiehille julkisen nuhtelun erillisellä käskykirjeellä. Tämän sekä heikenneen terveytensä vuoksi von Troilia ei valittu maamarsalkaksi enää vuoden 1900 valtiopäiville. Hän kuoli sairauskohtaukseen kesken valtiopäivien huhtikuussa 1900 ollessaan 67-vuotias.
Perhe
Von Troilin puoliso oli vuodesta 1858 hänen serkkunsa, vapaaherratar Charlotta Emelina von Troil (1833–1911), jonka isä oli samaan sukuun kuulunut ruotsalainen diplomaatti Uno von Troil. Heille syntyi viisi lasta, joista yksi oli everstiluutnantti ja valtiopäivämies Walter Werner Axel von Troil.
Tommie Smith
Tommie Smith (s. 6. kesäkuuta 1944 Clarksville, Teksas) on yhdysvaltalainen entinen pikajuoksija ja olympiavoittaja. Hänet tunnetaan myös ihmisoikeusaktivistina.
Ura
Smith oli ensimmäinen, joka juoksi 200 metriä alle 20 sekunnin. Se tapahtui suoralla radalla 7. toukokuuta 1966, jolloin hän juoksi 220 jaardia (201,17 m) aikaan 19,5 sekuntia. Samana vuonna hän paransi 220 jaardin maailmanennätystä myös kaarteella ja oli mukana Yhdysvaltojen 4 x 400 metrin viestijuoksujoukkueessa, joka alitti ensimmäisenä kolmen minuutin haamurajan (2.59,6). Opiskellessaan San Josén yliopistossa vuonna 1967 hän voitti 220 jaardin Yhdysvaltojen yliopistomestaruuden ja viikkoa myöhemmin Yhdysvaltojen mestaruuden (silloin AAU:n kisat). Tuona vuonna hän juoksi myös 440 jaardin maailmanennätyksen ja voitti 200 metrillä kultaa Tokion universiadeissa. Seuraavana vuonna hän voitti Yhdysvaltojen 200 metrin mestaruuden ja hänet valittiin Yhdysvaltojen olympiajoukkueeseen.
Vuoden 1968 olympialaisissa Méxicossa hän voitti 200 metrin olympiakultaa maailmanennätysajalla 19,83. Aika oli matkan ensimmäinen virallinen 20 sekunnin alitus, ja se rikottiin vasta vuonna 1979. Olympiaennätyksenä aika kesti vuoteen 1984 asti.
Palkintojenjaossa Smith ja pronssia voittanut John Carlos kohahduttivat maailmaa ja etenkin Yhdysvaltoja esittämällä hiljaisen protestin Yhdysvaltojen harjoittamaa rotusortoa vastaan. Yhdysvaltojen lippujen noustessa tankoon ja kansallislaulun alkaessa soida molemmat mustat miehet painoivat päänsä alas ja nostivat nyrkkiin puristetun ja mustaan nahkakäsineeseen puetun käden ylös. Protestin symboliset yksityiskohdat oli huolellisesti suunniteltu. Smithin oikea nyrkki symboloi mustien voimaa ja Carloksen vasen nyrkki mustien yhtenäisyyttä. Smithin kaulassa ollut musta huivi kuvasi mustien ylpeyttä, ja hänen kädessään oli laatikko, jossa oli oliivipuun taimi rauhan vertauskuvana. Carloksella oli kaulassa helminauha, jolla hän osoitti kunnioitusta lynkkauksen uhreiksi joutuneille mustille. Lisäksi molemmat olivat palkintojen jaossa ilman kenkiä, mustissa sukissa, kuvatakseen mustien köyhyyttä Yhdysvalloissa. Yhdessä he muodostivat voiman ja yhtenäisyyden holvikaaren. Kaikilla kolmella palkitulla, myös toiseksi tulleella australialaisella Peter Normanilla, oli Olympic Project for Human Rights –järjestön merkki rinnassa. Kolmikko poistui palkintojenjaosta valtavassa buuaus- ja vihellysmyrskyssä.
Kansainvälisen olympiakomitean puheenjohtaja Avery Brundage erotti Smithin ja Carloksen Yhdysvaltojen joukkueesta, ja he joutuivat lähtemään olympiakylästä. Myös Australian joukkue lähetti Peter Normanin kotiin, eikä häntä enää valittu maan olympiajoukkueeseen. Yhdysvalloissa protesti vastaanotettiin kaksijakoisesti. Monet, pääosin värilliset, iloitsivat protestista, mutta suuri osa valkoisista tuomitsi sen voimakkaasti. Molemmat urheilijat saivat lukuisia tappouhkauksia ja vihan osoituksia osakseen.
Smith havitteli 1969–1971 uraa amerikkalaisen jalkapallon pelaajana NFL:n Cincinnati Bengalsissa, mutta nopeudestaan huolimatta hän joutui seuraamaan ottelut pääosin vaihtopenkiltä. Nykyisin Smith on toiminut opettajana ja urheiluvalmentajana Santa Monica Collegessa Kaliforniassa.
Philipp Scheidemann
Philipp Heinrich Scheidemann (26. heinäkuuta 1865 Kassel, Hessenin vaaliruhtinaskunta – 29. marraskuuta 1939 Kööpenhamina, Tanska) oli saksalainen sosiaalidemokraattinen poliitikko. Hänellä oli tärkeä rooli Weimarin tasavallan perustamisessa ja hän toimi sen ensimmäisenä valtakunnankanslerina helmikuusta kesäkuuhun 1919.
Ura keisarikunnan aikana
Philipp Scheidemannin isä Friedrich Scheidemann oli tapetoija- ja verhoilijamestari Kasselissa. Scheidemann kouluttautui vuosina 1879–1883 latojaksi ja liittyi vuonna 1883 kirjanpainajien ammattijärjestön kautta tuolloin kiellettyyn Saksan sosiaalidemokraattiseen puolueeseen (SPD). Itseoppinut Scheidemann toimi sosiaalidemokraattien paikallisen viikkolehden toimittajana Giessenissä vuosina 1895–1900 ja puoluelehtien toimittajana Nürnbergissä, Offenbachissa sekä Kasselissa vuosina 1900–1905. Hänet valittiin Saksan valtiopäiville ensi kerran vuonna 1903 Solingenin edustajana. Hän jatkoi valtiopäiväedustajana yhtäjaksoisesti vuoteen 1933, edustaen vuodesta 1920 Hessen-Nassaun vaalipiiriä. Hän oli myös Kasselin kaupunginvaltuuston jäsen vuosina 1906–1911. Scheidemann valittiin helmikuussa 1912 ensimmäisenä sosiaalidemokraattina valtiopäivien varapuhemieheksi, mutta hän toimi tehtävässä vain kuukauden.
Enrico Zoffoli
thumb|Enrico Zoffoli. Enrico Zoffoli (3. syyskuuta 1915 Marino, Italia – 16. kesäkuuta 1996 Rooma, italia) oli italialainen pappi ja professori.
Philipp Scheidemann
Ura keisarikunnan aikana
Sosiaalidemokraattien sisäisissä oppiriidoissa Scheidemann tuki pääasiassa Eduard Bernsteinin revisionismia ja kuului siten puolueensa ”oikeistoon”. Scheidemann valittiin vuonna 1911 SPD:n puoluehallinnon jäseneksi ja sihteeriksi. August Bebelin kuoltua vuonna 1913 hänestä tuli yksi puolueen näkyvimmistä johtajista. Bebelin tehtävistä SPD:n valtiopäiväryhmän puheenjohtajuus jaettiin Scheidemannin, Hugo Haasen ja Hermann Molkenbuhrin kesken, puolueen puheenjohtajuus puolestaan Friedrich Ebertin ja Haasen kesken.
Enrico Zoffoli
Zoffoli vihittiin papiksi 29. huhtikuuta 1939. Hän väitteli filosofian tohtoriksi ja oli toimi professorina Accademia Nazionale di San Tommaso D'Aquinossa ja sen jälkeen Paavillisessa Lateraani-yliopistossa. Hän kirjoitti useita teoksia aiheina filosofia, hengellisyys, teologian, historian ja hagiografia. Hänen merkittävin teoksen on monumentaalinen tutkimus Ristin Paolon elämästä ja hengellisyydestä. Zoffolin ajatteluun vaikuttivat voimakkaasti Pyhä Tuomas Akvinolainen ja karmeliittanunna Marie Françoise Thérèse Martin. Vuonna 1992 hän julkaisi kristinuskon tietosanakirjan Dizionario del Cristianesimo, jota seuraavana vuonna tervehdittiin innokkaasti L'Osservatore Romano -lehdessä. Viimeisinä elinvuosinaan hän syventyi eukaristian mysteeriin ja otti kantaa neokatekumenaalisen yhteisön tekemiin virheisiin.
Philipp Scheidemann
Ura keisarikunnan aikana
Scheidemann myötävaikutti siihen, että SPD omaksui ensimmäisen maailmansodan puhjettua niin sanotun linnarauhapolitiikan, jossa puolue tuki puolustukselliseksi miellettyä sodankäyntiä mutta vaati sovintorauhaa ilman aluevaltauksia tai sotakorvauksia. Ajatusta kutsuttiin julkisuudessa ”Scheidemannin rauhaksi”. Valtiopäiväpuheissaan Scheidemann oli Saksan sodanjohdon ajaman valloituspolitiikan äänekäs arvostelija. Kun SPD hajosi Haasen johtaman sodanvastaisen siiven erkaantuessa itsenäiseksi sosiaalidemokraattiseksi puolueeksi (USPD) vuonna 1917, SPD:hen jäänyt Scheidemann valittiin Ebertin rinnalle puolueen toiseksi puheenjohtajaksi. Hänet valittiin myös uudelleen valtiopäivien varapuhemieheksi kesäkuussa 1918. Kun sosiaalidemokraatit sodan loppuvaiheessa kutsuttiin 3. lokakuuta 1918 muodostettuun prinssi Max von Badenin hallitukseen, Scheidemannista ja Gustav Bauerista tuli puolueensa historian ensimmäiset ministerit. Scheidemann oli salkuton ministeri.
Saksan julistaminen tasavallaksi
thumb|Scheidemann julistaa Saksan tasavallaksi Berliinin valtiopäivätalon ikkunasta 9. marraskuuta 1918. Vuoden 1918 marraskuun vallankumouksen yhteydessä kysymys Saksan kohtalosta lankesi sosiaalidemokraattien johtajien käsiin. Scheidemann esitti 7. marraskuuta valtakunnankanslerille SPD:n puoluejohdon uhkavaatimuksen, jossa vaadittiin keisari Vilhelm II:n kruunustaluopumista. Sosiaalidemokraattisten ministerien erottua hallituksesta valtakunnankansleri von Baden ilmoitti 9. marraskuuta keisarin luopuneen kruunusta. Uudeksi kansleriksi nimetty Ebert harkitsi perustuslaillisen monarkian säilyttämistä toistaiseksi ja valtiomuotokysymyksen lykkäämistä tulevalle kansalliskokoukselle. Scheidemann kuitenkin tajusi, että radikalisoitunut vallankumous oli riistäytymässä käsistä, joten vielä samana iltapäivänä hän julisti oma-aloitteisesti Saksan tasavallaksi Berliinissä valtiopäivätalon ikkunasta väkijoukolle pitämässään puheessa kysymättä tähän hallituksen, puolueen tai Ebertin valtuutusta. Paluuta monarkiaan ei tämän jälkeen enää ollut. Scheidemannin julistus ehti sopivasti pari tuntia ennen kuin spartakistien johtaja Karl Liebknecht julisti toisaalla Berliinissä ”vapaan sosialistisen tasavallan”, ja aloite Saksan kohtalosta säilyi näin oikeistososiaalidemokraateilla.
Vuoden 1918 vallankumouksen jälkeen
Vuosina 1920–1925 Scheidemann oli synnyinkaupunkinsa Kasselin pormestarina. Hänen roolinsa tasavallan perustamisessa ja kielteinen suhtautumisensa armeijaan ja monarkistisiin puolueisiin teki hänestä äärioikeiston vihan kohteen. Hänet yritettiin epäonnistuneesti salamurhata sinihapolla kesäkuussa 1922, vain hieman ulkoministeri Walter Rathenaun murhan jälkeen. Kansallissosialistisen puolueen tultua valtaan Scheidemann pakeni maaliskuussa 1933 Saksasta Tšekkoslovakian, Sveitsin, Ranskan ja Yhdysvaltain kautta Tanskaan. Hän kuoli Kööpenhaminassa pian toisen maailmansodan alkamisen jälkeen marraskuussa 1939. Hänet haudattiin vuonna 1954 uudelleen Kasseliin.
Captured Live!
Captured Live! on yhdysvaltalaisen Johnny Winterin live-albumi vuodelta 1976.
Levy-yhtiö on Blue Sky Records ja luettelotunnus Blue Sky SKY 69230. Jakelusta on vastannut emoyhtiö CBS Records.
Winter on itse tuottanut levyn. Äänityksestä on vastannut Wally Heider Studios, L.A.. Muut ääni-insinöörit ovat Ray Thompson ja Shelly Yakus. Yakus on toiminut teknisenä johtajana (Technical Direction) sekä miksannut albumin New Yorkissa Record Plant -studioilla apunaan David Thoemer. Masteroinnin on tehnyt Greg Calbi New Yorkissa Master Cutting Roomissa. Järjestelyistä on vastannut Andy Bloch ja konsulttina (Organic Advisor) on toiminut Steve Paul.
Taidesuunnittelusta ovat vastanneet Theresa Allen ja John Berg. Kannessa olevan valokuvan on ottanut Mick Rock ja takakannen yhtyekuvan konserttitilanteesta Jim Marshall.
Kiitoksissa on mainittu myös Showco, Teddy Slatus, Rick Dobbis, Marcia Franklin, Mike Valenti, Brian Valenti, George Crombez, Eddie Faulkner, Marty Brownstein ja Paul Prestopino.
Kappaleet
Kappaleiden "Roll with Me", "Rock & Roll People" ja "Sweet Papa John" studioversiot kuultiin Winterin edellisellä albumilla John Dawson Winter III.
HMS Dainty (H53)
HMS Dainty (viirinumero H53) oli Britannian kuninkaallisen laivaston D-luokan hävittäjä maailmansotien välillä ja toisessa maailmansodassa.
Valmistus
Alus tilattiin 2. helmikuuta 1931 vuoden 1930 laivasto-ohjelmassa Fairfield Shipbuilding and Engineering Companyltä, missä köli laskettiin 20. huhtikuuta 1931. Alus laskettiin vesille 7. heinäkuuta 1932 ja valmistui vielä samana vuonna 22. joulukuuta. Se otettiin palvelukseen 3. tammikuuta 1933. Tarjoukseen perustuneet valmistuskustannukset olivat 229 378 puntaa ilman Amiraliteetin toimittamia ase- ja viestijärjestelmiä.
Palvelus
Palvelukseen otettaessa alus liitettiin Välimeren laivastoon. Aluksen vietettyä jonkin aikaa palveluksessa se siirrettiin telakalle huollettavaksi. Sen palatessa palvelukseen 1934 se siirrettiin Kiinan laivastoasemalle, missä se oli aina vuoteen 1939 lukuun ottamatta yhdeksää kuukautta 1935–1936, jolloin se partioi Punaisella merellä Italian hyökättyä Etiopiaan.
Sodan uhan kasvaessa alus siirrettiin Välimeren laivastoon ja se saapui 30. syyskuuta 1939 Aleksandriaan. Alus etsi akselivaltojen aluksia Välimereltä, kunnes se siirrettiin vuoden lopulla telakalle Maltalle.
Palvelukseen palatessa alus siirrettiin Freetowniin 2. hävittäjäviirikköön, jonka mukana se etsi saksalaisia saarronmurtajia Etelä-Atlantilta. Alus palasi maaliskuussa Välimeren laivastoon. Se siirrettiin 21. huhtikuuta Maltalla telakalle, mistä lus palasi palvelukseen kesäkuussa 10. hävittäjälaivueeseen. Aluksen miehistö pelasti 12. kesäkuuta Kreetan taisteluissa uponneen risteilijä HMS Calypson eloonjääneitä. Alus suojasi yhdessä HMS Decoyn, HMS Hastyn ja HMAS Stuartin kanssa taistelulaiva Lorrainea ja 2. risteilijäviirikköä Bardian pommitukseen.
Alus upotti 29. kesäkuuta Italian laivaston sukellusvene R. Smg. Uebi Scebellin ja se otti osaa 9. heinäkuuta Calabrian taisteluun.
Dainty ja Hasty joutuivat 24. helmikuuta 1941 matalalla lentäneen Saksan ilmavoimien Heinkel He 111 -pommikoneen yllättämäksi, jolloin alukseen osui 450 kilon pommi. Pommi räjähti kapteenin hytissä, mikä aiheutti ammusvaraston räjähdykseen johtaneen tulipalon. Aluksen upotessa sai surmansa 16 ja haavoittui 18 miehistönjäsentä.
O2 (elokuva)
O2 on vuonna 2020 ensi-iltansa saanut löyhästi tositapahtumiin perustuva suomalais-virolainen vakoiluelokuva. Sen on ohjannut Margus Paju.
Juoni
Elokuva sijoittuu vuoden 1939 Viroon. Päähenkilö, Viron tiedustelupalvelun upseeri Feliks Kangur (Priit Võigemast) saa vihiä Neuvostoliiton aikeista vallata Viro ja saa tehtäväkseen selvittää, onko Viron tiedustelupalvelussa myyrä.
Arvostelut
Helsingin Sanomien kriitikko Harri Römpötti antoi elokuvalle kolme tähteä. Hän kiitteli lavastusta ja puvustusta, jotka hänen mukaansa kuvaavat onnistuneesti aikaa, johon elokuva sijoittuu. Henkilöhahmot sen sijaan jäävät hänen mukaansa ohuiksi.
Euroopan karsinnat salibandyn naisten maailmanmestaruuskilpailuihin 2019
Sarjajärjestelmä
Joukkueet pelaavat neljässä 4-5 joukkueen lohkoissa. Lohkoissa pelataan yksinkertainen sarja jonka jälkeen jokaisen lohkon kaksi parasta ja kaksi parasta lohkokolmosta pääsee MM-lopputurnaukseen. Kisaisäntä Sveitsi ei osallistu karsintoihin.
Leif Panduro
Leif Panduro (18. huhtikuuta 1923 Kööpenhamina, Tanska – 16. tammikuuta 1977 Asserbo, Sjælland, Tanska ) oli tanskalainen kirjailija. Hänen kirjojensa keskeinen aihe on ihmisen elämäntarkoituksen etsimisen epäonnistuminen. Hän kuvaa sitä absurdien käänteiden kautta. Romaanien lisäksi hän kirjoitti elokuvakäsikirjoituksia sekä kuunnelmia ja näytelmiä radiolle ja televisiolle.
Vaikean lapsuuden elänyttä Panduroa pidetään usein satiirisena ja yhteiskuntakriittisenä kirjailijana, mutta hänen suosionsa perustuu kuitenkin lähinnä tuotannon läpäisevään huumoriin.
Erkki Laine
Erkki Juhani Laine (13. syyskuuta 1957 Lahti – 22. elokuuta 2009 Asikkala) oli suomalainen jääkiekkoilija. Pelipaikaltaan hän oli hyökkääjä.
Laine aloitti uransa I-divisioonassa Lahden Reippaassa kaudella 1975–1976. Seuraavalla kaudella Reipas nousi SM-liigaan. Laine pelasi Reippaassa vuoteen 1978 saakka, jolloin siirtyi Ruotsin Elitserienin Leksandiin. Hän voitti Elitserienin maalikuninkuuden keväällä 1981. Vuonna 1982 hän palasi Reippaaseen kahdeksi kaudeksi, joiden jälkeen siirtyi takaisin Ruotsiin Färjestadin riveihin. Hän pelasi Färjestadissa kevääseen 1988 voittaen jälleen maalikuninkuuden vuonna 1985. Vuonna 1988 hän siirtyi Saksan Bundesliigaan Berlin Capitalsiin ja seuraavalla kaudella Sveitsin Davosiin. Hän kuitenkin palasi Sveitsistä Reippaaseen vielä saman kauden aikana. Hän pelasi Reippaassa vuoteen 1995 saakka, jonka jälkeen lopetti uransa.
Yhteensä Laine teki SM-liigan runkosarjassa 324 ottelussa 185 maalia ja antoi 124 maalisyöttöä eli yhteensä 309 tehopistettä.
Maajoukkueurallaan hän edusti Suomea olympialaisissa 1984 ja 1988. Jälkimmäisissä kisoissa Suomi otti ensimmäisen jääkiekon arvomitalinsa voittamalla olympiahopeaa. Laine oli valittu myös Lake Placidin olympiajoukkueeseen 1980, mutta hän joutui jättämään kisat väliin loukkaantumisen takia.
VPS Juniorit
VPS Juniorit (VPS-j) on jalkapalloseura Vaasan Palloseuran junioriorganisaatio. Seuran akatemiajoukkue pelaa kaudella 2019 Suomen kolmanneksi korkeimmalla sarjatasolla eli Kakkosessa nimellä VPS J Akatemia. Joukkue koostuu suurelta osin Vaasan Palloseuran junioripelaajista.
Erkki Laine
Laineen tytär Emma Laine on tennisammattilainen, joka ilmoitti lopettavansa uransa 2019. Myös toinen tytär, Essi Laine, on ansioitunut suomalaisilla tenniskentillä.
Athlon II
frame|245px| kuvassa Athlon II suorittimen logo Athlon II on kuluttajakäyttöön tarkoitettu AMD:n suoritinmalli, joka julkaistiin vuonna 2009. Moniytiminen suoritin on valmistettu 45 nm -tekniikalla ja perustuu AMD:n AMD K10-arkkitehtuuriin.
Ominaisuudet
Athlon II -suorittimia valmistetaan 2-, 3- ja 4-ytimisinä versioina. Suoritinta valmistetaan AM3-kantaisena ja se sopii myös useimpiin AM2+-kantaisiin emolevyihin.
Suoritin sisältää pääosin samat ominaisuudet kuin Phenom II -suoritin. Suurin ero on kuitenkin L3-välimuistin puuttuminen Athlon II:sta, jota kompensoidaan 2-ytimisessä mallissa suuremmalla L2-välimuistilla, jota on kasvatettu 512 Kt:sta 1 Mt per ydin. 2-ytimiset Athlon II -suorittimet on tehty alun perin 2-ytimisiksi, kun 2-ytimiset Phenom II -suorittimet perustuvat 4-ytimisiin aihioihin, joissa osa ytimistä on kytketty pois käytöstä. Tämän takia 2-ytimisten Athlon II -suorittimien virrankulutus on verrattaen alhainen.
Erkki Laine
Erkki Laine katosi veneilymatkallaan Asikkalan Kalkkisissa 22. elokuuta 2009. Hänen ruumiinsa löydettiin kolme päivää myöhemmin katoamispaikan tuntumasta. Pelicans ilmoitti verkkosivuillaan kunnioittavansa Laineen muistoa 12. syyskuuta pelattavassa ottelussa Pelicans-JYP.
Näköispatsas
Erkki Laineelle on pystytetty näköispatsas Lahden Isku Areenan viereen. Patsaan on suunnitellut virolainen taiteilija Bruno Kadak ja se on valmistettu Tartossa. Alumiinista valmistettu näköispatsas on noin kolmimetrinen ja se seisoo graniittijalustalla. Patsaassa on käytetty Kiekkoreippaan värejä. Mallia patsaan toteutukseen otettiin NHL:stä ja esimerkiksi Kanadaan jäähallien yhteyteen pystytetyistä pelaajapatsaista.
Patsas paljastettiin 28.11.2017 ennen Pelicans - HPK Hämeen Herruus -ottelua. Patsaan julkistivat urheilu- ja kulttuuriministeri Sampo Terho ja jääkiekkovalmentaja Kari Eloranta. Patsaan luovuttivat Lahden Jäähalli Oy:lle Lahden Pelicans, Kiekkoreipas ja SSR Group Oy. Patsas toteutettiin yksityisin varoin jäähalliyhdistyksen omistamalle maalle.
VPS Juniorit
Historia
Vaasan Palloseuralla oli vuosikymmenten ajan ollut junioritoimintaa. Silti vasta 1990-luvulla alkoivat neuvottelut nuorisotoiminnan eriyttämiseksi VPS ry:stä omaksi seurakseen. Lopulta 3. elokuuta vuonna 2000 perustettiin Vaasan Palloseuran Juniorit ry, joka otti haltuunsa Vaasan Palloseuran junioritoiminnan. Samalla se hankki osakekannan VPS:n omistamaan Vaasan juniorihallit Oy:hyn.
VPS-j perustettiin vuonna 2002, jolloin seuran A-juniorit aloittivat pelaamaan VI-divisioonassa. Viime vuosina joukkue on pelannut lähinnä Kolmosta. Historian paras saavutus oli nousu 2. divisioonaan kauden 2007 päätteeksi. Viisiitti kaudelle 2008 Kakkosessa jäi kuitenkin vain yhden kauden mittaiseksi. Joukkue keräsi kaudella 25 pistettä. Kaudella 2011 joukkue tippui Kolmosesta Neloseen, jossa pelasi kaksi kautta. Kaudella 2012 joukkue jäi pisteen päähän noususta, jonka vei suuren mediahuomion saattelemana Närpiön Kraftin kakkosjoukkue. Kauden 2013 Nelosen, joukkue voitti ylivoimaisesti ja nousi takaisin Kolmoseen. Kolmosessa kaudella 2014 joukkue pelasi vahvan loppukauden nostaen sijoituksen lopulta seitsemänneksi.
GEC 4000
thumb|right|250px|GEC 4000 tietokoneita. GEC 4000 on brittiläisen General Electric Companyn valmistama 16-bittinen minitietokonesarja.
Sarjan alemman tason malleja ovat muun muassa 4060, 4062 ja 4065, joissa muistimäärä vaihtelee 256 kilotavusta 1 megatavuun. Ylemmän tason malleja ovat 4070 ja 4080. Sarjan halvin malli 4060 maksoi yli 30 000 puntaa. Sarjan ensimmäinen malli oli vuonna 1973 esitelty 4080.
Sarjan tietokoneet olivat suosittuja brittiläisissä yliopistoissa osaksi koska valtion organisaatioita ohjeistettiin ostamaan brittiläistä, ja toisaalta koska valmistajalla oli jo asema markkinoilla.
Kari Laitinen (jääkiekkoilija)
Kari Juhani Laitinen (s. 9. huhtikuuta 1964 Helsingin maalaiskunta) on suomalainen entinen jääkiekkoilija. Pelipaikaltaan hän oli hyökkääjä. Kari oli tunnettu poikkeuksellisesta luistelunopeudestaan ja tarkasta rannelaukauksestaan.
Laitinen aloitti uransa SM-liigassa Jokereissa, jossa hän pelasi kaudet 1985–1987. Tämän jälkeen hän siirtyi HIFK:hon, jossa pelasi aina vuoteen 1993 saakka. Kauden 1993–1994 hän pelasi I-Divisioonassa Jokipojissa. Seuraavat kaksi kautta hän pelasi Ranskassa, jonka jälkeen pelasi vielä kaudet 1996–1998 Pelicansin paidassa I-Divisioonassa. Yhteensä hän teki uransa aikana SM-liigan runkosarjassa 309 ottelussa 143 maalia ja 76 syöttöä eli yhteensä 219 tehopistettä. Pudotuspeleissä tehot olivat 20 ottelussa kaksi maalia ja kolme syöttöä eli yhteensä viisi tehopistettä.
Maajoukkueurallaan Laitinen edusti Suomea vuoden 1988 talviolympialaisissa, jossa Suomi otti ensimmäisen jääkiekon arvokisamitalinsa voittamalla olympiahopeaa.
Paul Lauterbur
Paul Christian Lauterbur (6. toukokuuta 1929 Sidney, Ohio – 27. maaliskuuta 2007 Urbana, Illinois) oli yhdysvaltalainen kemisti ja Illinois’n yliopiston professori, joka jakoi vuonna 2003 Nobelin lääketieteen palkinnon Peter Mansfieldin kanssa. Lauterburin ja Mansfieldin työ mahdollisti magneettikuvauksen (MRI:n) kehittämisen.
Paul Lauterbur sai myös Nobel-palkinnon lisäksi monta muuta palkintoa, muun muassa Albert Lasker -palkinnon kliinisestä lääketieteellisestä tutkimustyöstä vuonna 1984.
Gridiron Gang
Gridiron Gang on vuonna 2006 ensi-iltansa saanut Phil Joanoun ohjaama elokuva. Pääosissa ovat Dwayne Johnson ja Xzibit.
Juoni
Nuorisovankilassa perustetaan amerikkalainen jalkapallojoukkue (mustangs). Nuoret, jotka liittyvät tai joutuvat joukkueeseen, ovat jengiläisiä mm. Cripsejä ja Bloodseja. Joukkueen sisällä sattuu paljon konflikteja, koska yhteistyö toisen jengin jäsenen kanssa ei ole mahdollista. Jalkapallojoukkue on tärkeä nuorille, ja nuorisovankila auttaa jenginuoria, sillä nuorisovankilasta päästessään nuori joutuu joko uudestaan vankilaan tai kuolee. Jalkapallojoukkueesta tulee iso perhe, missä ei katsota mitä katujengiä nuori edustaa. Hyvin pieni osa joukkueesta palaa omaan katujengiinsä ja monet pääsevät tämän jalkapallojoukkueen kautta eroon jengitoiminnasta.
Apatiitti (kaupunki)
Apatiitti on Murmanskin alueen toiseksi suurin kaupunki Luoteis-Venäjällä. Noin 63 000 asukkaan kaupunki sijaitsee Kuolan niemimaan länsiosassa Imandrajärven itäpäässä, Hiipinätuntureiden eteläpuolella.
Apatiitti on kaivosteollisuuskaupunki, jonka apatiittikaivokset avattiin vuonna 1929. Kaivosten ympärille kehittyi taajama, josta tuli kaupunki vuonna 1966. Fosfaattilannoitteissa käytettävän apatiitin tuotanto on aiheuttanut pahoja ympäristötuhoja kaupungin ympäristössä. Muurmannin rata kulkee Apatiitin kautta, jossa siitä erkanee haararata Hiipinään. Kaupungin itäpuolella on lentokenttä.
Suurten kaivosteollisuusyksiköiden lisäksi kaupungissa on muun muassa useita Venäjän tiedeakatemian Kuolan tiedekeskuksen laitoksia.
Apatiitin suomalainen ystävyyskunta on Keminmaa.
Apatiitin kaupunkipiirikunta
Apatiitin kaupunki on Apatiitin kaupunkipiirikunnan hallinnollinen keskus. Kaupunkipiiri käsittää seuraavat asutuskeskukset:
Turmion Kätilöt
Turmion Kätilöt on kuopiolaisen Ancient Drive -yhtyeen raunioista koottu pääasiassa suomeksi laulava industrial metal -yhtye, jonka jäsenet ovat pääosin kotoisin Siilinjärveltä ja Kuopiosta. Se yhdistelee musiikissaan metalli- ja konemusiikkia. Yhtyeen perustivat taiteilijanimet MC Raaka Pee ja DJ Vastapallo. Nykyiseen yhtyeeseen kuuluvat MC Raaka Peen lisäksi Shag-U, Master Bates, Bobby Undertaker, RunQ ja DQ. Yhtyeen sanoituksissa ja lavashow'ssa on vaikutteita Shock Rockista. Rivous ja sadomasokismi sisältyvät tavallisesti Turmion Kätilöiden teksteihin mutta teemaan liitetään myös usein kantaa ottavia näkemyksiä ihmiskunnasta.
Historia
Yhtye julkaisi ensimmäisen albuminsa, Hoitovirheen, vuonna 2004, Niuva 20 -EP:n vuonna 2005 ja toisen studioalbuminsa, Pirun nyrkin, vuonna 2006. Vuoden 2011 alkupuolella julkaistiin albumi Perstechnique.
Spinefarm Recordsin alamerkille Ranka Recordingsille levyttänyt yhtye nousi lööppijulkisuuteen marraskuussa vuonna 2005 lavashow’ssa yhtyeen ulkopuolisten, vierailevina tähtinä olleiden naisen ja miehen harrastettua suuseksiä alaikäisten katsojien edessä Räntämetalli-tapahtumassa Kouvolassa. Iltapäivälehtien uutisoitua paikallislehtien esiinnostaman show’n yhtye sai hetkellisesti runsaasti huomiota myös metallipiirien ulkopuolella. Näihin aikoihin yhtye oli julkaissut Niuvanniemen psykiatrisen sairaalan mukaan nimetyn EP:nsä, Niuva 20:n.
Dirma
Dirma on maalaiskunta Moptin alueen Youwaroun piirissä Malissa. Sen keskuskylä Ambiri sijaitsee Nigerjoen samannimisen sivuhaaran varrella 15 kilometriä Youwarousta koilliseen. Kunnassa on 8 100 asukasta (vuonna 2009).
Turmion Kätilöt
Historia
10. lokakuuta 2008 Turmion Kätilöt ilmoitti kotisivuillaan lahjoittavansa kaikki heille kuuluvat rojaltitulot Suomimetallia 2 -kokoelmalevyn osalta KYS:n Vastasyntyneiden Teho-osastolle.
Dirma
Maantiede ja luonto
Dirman kunnan pinta-ala on 699,4 neliökilometriä. Se rajoittuu etelässä Youwaroun piirin Déboyen, lännessä Youwaroun, pohjoisessa Dongon, idässä N’Dodjigun ja kaakossa Moptin piirin Korombanan kuntiin. Alue on kumpuilevaa tasankoa, jolla kohoaa hiekkadyynejä. Sen läpi virtaavat Nigerin sivuhaarat Bara Issa ja Ambiri, jotka muodostavat tulva-aikaan 13 järveä.
Seutu kuuluu kuivuudesta kärsivään Sahelin vyöhykkeeseen. Kasvillisuus on pensas- ja heinäaroa. Kunnassa sijaitsee Euguemin metsänsuojelualue.
Asutus
Kunta on muodostettu vuonna 1996, jolloin entinen Ambirin arrondissementti jaettiin Dirman ja Dongon kunniksi. Kyliä on 23. Yli tuhannen asukkaan keskuksia ovat Ambirin kyläryhmä ja Bara Issan varrella sijaitseva Modioko. Asukkaista 40 % on fulbeja. Lisäksi on songhaita, bozoja, rimaibeja, markoja ja bambaroita. Vallitseva uskonto on islam.
Liikenne, elinkeinot ja palvelut
Tärkeimmän liikenneväylän muodostavat vesitiet. Vesiliikennettä haittaa jokien liettyminen ja kaluston puute. Kuivana aikana kuntaan on myös maantieyhteys.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, riisi, durra ja maapähkinä. Hirssiä viljellään hiekkadyyneillä (45 % pinta-alasta) ja riisiä tulvatasangolla sekä pienillä keinokastelluilla pelloilla. Kotieläimiä ovat naudat, lampaat, vuohet, aasit, hevoset ja siipikarja. Transhumanssiin perustuvaa karjanhoitoa (85 % karjasta) harjoittavat varsinkin fulbet ja rimaibet. Käsityöläiset kuuluvat erityisiin kastiryhmiin. Bozot ja somonot ovat ammattikalastajia, jotka vievät saaliinsa myytäväksi Moptiin. Ambirissa ja Modiokossa on viikoittaiset toripäivät. Kaupankäynti suuntautuu myös Sahin, Attaran ja Youwaroun markkinoille.
Palveluihin kuuluu neljä alakoulua ja Ambiri Haben terveyskeskus. Yleisimpiä terveysongelmia ovat ripulitaudit, malaria, hengitystieinfektiot ja aliravitsemus. Vesihuoltoa vaikeuttaa kunnan sijainti tulva-alueella.
Turmion Kätilöt
Historia
9. maaliskuuta 2009 Turmion Kätilöt ilmoitti kotisivuillaan sopineensa erimielisyydet entisen levy-yhtiön, Spinefarm Recordsin kanssa. Yhtyeen kolmas albumi U.S.C.H! julkaistiin fyysisessä muodossa 20. toukokuuta 2009. Julkaisuun sisältyi aikaisemman ilmaisen internetissä julkaistun paketin lisäksi kolme bonuskappaletta. Limited edition-CD:n mukana tuli vielä U.S.C.H!-t-paita.
Marraskuussa 2009 DJ Vastapallo lähti yhtyeestä. Uudeksi kitaristiksi valittiin Bobby Undertaker, joka on aikaisemmin soittanut yhtyeissä Deathchain ja Trollheim's Grott.
10. joulukuuta 2012 Turmion Kätilöt ilmoitti Facebook -sivullaan MC Raaka Peen sairastuneen vakavaan aivoverenkiertohäiriöön. Laulajan sairastumisen myötä Turmion Kätilöt pitivät tauon, mutta ilmoittivat 22. tammikuuta 2013 MC:n päässeen pois sairaalasta ja julkaisevan uuden levyn vuoden 2013 syksyllä.
Tammikuussa 2017 yhtye ilmoitti Facebook-sivullaan Spellgothin lähteneen yhtyeestä, mutta jatkavan silti yhtyeen graafikkona. Spellgothin tilalle otettiin seuraavalle kiertueelle Fear of Domination-yhtyeen solisti Saku "Shaq-U" Solin. Syksyllä 2018 julkaisulla uudella leyllä Universal Satan Shaq-U antoi myös äänensä mukaan. Albumista tuli ensimmäinen jolla yhtye käytti kahta solistia.
Lavaesiintyminen
Turmion Kätilöillä on ollut tapana pukeutua erilaisiin niitti- ja lateksiasuihin tai joskus jopa pelkkään sukupuolielimet peittävään ilmastointiteippiin esiintyessään. Esityksessä on myös sadomasokismissävyjä kuten ruoskimista, savukkeen sammuttamista kielellä ja käsiin niittaamista. Satunnaisesti Turmion Kätilöt ottavat myös yleisöstä katsojia ruoskittavaksi esiintymislavalle. Yhtyeen lavashow’ssa on ollut toisinaan mukana myös kokeellinen sirkusryhmä Circus Mundus Absurdus. Myöhempinä vuosina yhtyeen lavashow-elementit ovat vähentyneet.
Covereita ja elokuvamusiikkia
250px|thumb|[[Spellgoth ja MC Raaka Pee.]] Yhtyeen kappale ”Pirun nyrkki” on julkaistu osana V2 – Jäätynyt enkeli -elokuvan soundtrackia. Monia cover-kappaleitakin (muun muassa Deep Purplen ”Stormbringerin”) levyttäneen yhtyeen kappaleista moni sisältää tarkoituksellisia piiloviestejä, joista saa selvää kuuntelemalla kappaleen takaperin (muun muassa ”Piiloviestien neitietsivä”). DJ Proteus on myös tuottanut ”Verta ja lihaa” -kappaleesta kaksi tanssiversiota. Konserteissa Turmion Kätilöt on tulkinnut Rob Zombien tekemää kappaletta ”Superbeast”, mutta toistaiseksi yhtye ei ole julkaissut omaa versiotansa, koskien myös Ministryn kappaletta "Just One Fix" jota esitettiin konsertissa vuonna 2005. ”Verta ja lihaa” -singlellä yhtye julkaisi Sielun veljet -coverin ”Volvot ulvoo kuun savuun".
Turmion Kätilöt on myös tehnyt yhteistyötä iisalmelaisen findie-elokuvaryhmän, Anti-Teatterin, kanssa: yhtyeen musiikkia soi ryhmän elokuvassa Nälkäpäivä (2003), ja MC Raaka Pee ja DJ Vastapallo näyttelivät ryhmän elokuvassa Vertakoski 2 (2005). Myöhemmin Raaka Pee on näytellyt sivuroolia myös elokuvissa Kipupiste (2012) ja Suo, Kuokka ja Konekivääri (2021).
Turmion Kätilöt on tehnyt kuopiolaisen KalPa-jääkiekkojoukkueen taistelulaulut ”Lentävä KalPan ukko” ja ”Verkko heiluu”. ”Lentävä KalPan ukko” on cover Esa Pakarisen kappaleesta ”Lentävä kalakukko” ja siinä ovat mukana myös kuopiolaisen Tarot-yhtyeen Marco Hietala ja Tommi ”Tuple” Salmela. ”Verkko heiluu” on cover kappaleesta ”When Johnny Comes Marching Home”.
Musiikkivideot
Yhtye sai julkisuutta tehtyään singlestä "Ihmisixsixsix"-musiikkivideon, jossa näytettiin alastomia naisia sensuroimatta. Tämän takia video poistettiin muun muassa YouTubesta, joten yhtye teki toisen version musiikkivideosta, jossa näytettiin alastomia miehiä, sensuroituna. Muita yhtyeen musiikkivideoita ovat: "Verta ja Lihaa", "Minä Määrään", "Grand Ball", "Tirehtööri", "Hyvissä Höyryissä", "Lataa ja Varmista", "Dance Panique", "Sikiö", "Faster than god", "Naitu", "Kyntövuohi", "Isä Meidän", Sormenjälki", "Kuolettavia Vammoja" sekä "Totuus". Musiikkivideoita on ohjannut Rauli Ylitalo "Lataa ja varmista" -videosta lähtien.
Mirai Sentai Timeranger
Mirai Sentai Timeranger (未来戦隊タイムレンジャー) on japanilainen televisiosarja, jota esitettiin vuonna 2000. Se käsittelee aikaa ja aikamatkustusta. Se oli Toei Companyn tuottaman Super Sentain 24. sarja. Mirai Sentai Timerangerin materiaalia käytettiin amerikkalaisessa sarjassa Power Rangers Time Force.
Turun voimellakka
pienoiskuva|Turun voimellakan jälkeistä jonotusta elokuussa 1917 voi- ja juustomyymälä Oy Hansan myymälään, Helsingissä osoitteessa Unioninkatu 26. Turun voimellakka oli 9.–11. elokuuta 1917 Turussa tapahtunut mellakka, joka oli yksi lukuisista vuonna 1917 Suomen suuriruhtinaskunnassa nähdyistä elintarvikemellakoista. Niiden taustalla oli ensimmäisen maailmansodan aiheuttama elintarvikepula. Turun voimellakasta liikkeelle lähteneet tapahtumat olivat osaltaan vaikuttamassa Suomen ensimmäisen parlamentaarisen hallituksen eli Tokoin senaatin kaatumiseen.
Lesley Bush
Lesley L. Bush (s. 17. syyskuuta 1947 Orange) on yhdysvaltalainen entinen uimahyppääjä ja olympiavoittaja. Bush voitti olympiakultaa kerroshypyissä Tokion olympialaisissa 1964 ollessaan vasta 17-vuotias. Seuraavissa olympiakisoissa hän epäonnistui ensimmäisessä hypyssään ja jäi mitalitilojen ulkopuolelle.
Turun voimellakka
Taustaa
Vuonna 1914 puhjenneen ensimmäisen maailmansodan johdosta Suomen suuriruhtinaskunnan kauppayhteydet ja samalla myös viljantuonti olivat katkenneet sekä Iso-Britannian että Saksan kanssa. Lopulta myös kauppa emämaa Venäjän kanssa loppui. Kun Suomi jäi kokonaan oman viljatuotantonsa varaan, kesällä 1917 puhkesi ankara elintarvikepula, joka myöhemmin syksyllä muuttui osissa maata jopa suoranaiseksi nälänhädäksi. Pahin tilanne koettiin kaupungeissa ja muissa taajamissa. Erityisesti oli pulaa voista, jota ryhdyttiin jakamaan kupongeilla 100 gramman viikkoannoksina, mutta kaikilla paikkakunnilla ei pystytty jakamaan edes tätä määrää. Voipulan johdosta kaupungeissa syntyi yleinen käsitys, että maataloustuottajat pimittivät voita valtion määrämien alhaisten ohjehintojen vuoksi ja odottivat hinnannousua. Kun senaatti lopulta 3. elokuuta teki voin hintaan kahden markan korotuksen, se laukaisi työväestön keskuudessa eri puolilla maata levottomuuksia.
Tapahtumat
Suurimmat voimellakat puhkesivat Turussa. Satapäinen naisjoukko kokoontui 9. elokuuta osoittamaan mieltä kaupungin keskustaan kuultuaan huhuja aikeista siirtää Turussa ollut Valion voivarasto Helsinkiin ja Viipuriin. Väkijoukon estelyistä huolimatta kaksi hevoskuormallista pääsi lähtemään kohti rautatieasemaa, mutta kolmannen kuorman kuljetus estyi, kun mielenosoittajat tukkivat varaston porttikäytävän.
Lesley Bush
Lesley Bushin veli David Bush oli myös olympiatason uimahyppääjä.